ประกาศสํานักงานคณะกรรมการอาหารและยาเรื่อง การแสดงฉลากของผลิตภัณฑ์แก้ไขการอุดตันของท่อหรือลอกแวกซ์ที่ประกอบด้วยสารในกลุ่ม ALKALIS----------------------------------- อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสารในกลุ่ม ALKALIS ในผลิตภัณฑ์ที่ใช้เพื่อประโยชน์ในการแก้ไขการอุดตันของท่อหรือลอก แวกซ์ ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และ แสดงสาระสําคัญดังต่อไปนี้ 1.1 ประโยชน์ ระบุตามลักษณะที่ใช้จริง 1.1.1 ใช้แก้ไขการอุดตันของท่อน้ําทิ้ง อันเนื่องมาจากอินทรีย์สาร เช่น เส้นผม เศษอาหาร กากสบู่ กระดาษชําระ ไขมัน และสิ่งสกปรกต่างๆ แต่ไม่สามารถขจัดปัญหาการอุดตันของอนินทรีย์สาร เช่น ก้อนอิฐ ปูน โลหะ พลาสติก 1.1.2 ใช้แก้ไขการอุดตันของโถส้วม บริเวณคอห่าน อันเนื่องมาจากกระดาษชําระและสิ่งปฏิกูลต่าง ๆ 1.1.3 ใช้สําหรับล้างหรือลอกแวกซ์ที่เคลือบบนพื้นผิวกระเบื้องยาง (ไวนิล ไวนิลทนไฟ, กระเบื้องยางมะตอย) และพื้นหินชนิดต่าง ๆ (หินขัด หินอ่อน และหินอื่นๆ) 1.2 วิธีใช้ 1.2.1 สําหรับการแก้ไขท่อน้ําทิ้งอุดตัน (1) ก่อนใช้วัตถุอันตราย ชื่อผลิตภัณฑ์ ให้สูบหรือวิดน้ําที่ขังอยู่ออกให้หมด (2) เทวัตถุอันตราย ชื่อผลิตภัณฑ์ประมาณ (ขึ้นอยู่กับการอุดตันมากหรือน้อย) (3) เทน้ําตามลงไปช้า ๆ ทันทีในอัตราส่วน..........วัตถุอันตราย/ชื่อผลิตภัณฑ์ (4) ทิ้งไว้....นาที เพื่อให้วัตถุอันตราย/ชื่อผลิตภัณฑ์ออกฤทธิ์กําจัดสิ่งอุดตัน แล้วจึงเทน้ําทําความสะอาดท่อต่อไป หากท่อน้ํายังต้นอยู่ให้ใช้วัตถุอันตราย ชื่อผลิตภัณฑ์อีกครั้งตามวิธีข้างต้น 1.2.2 โ ถส้วมที่อุดตัน (1) เทวัตถุอันตราย ชื่อผลิตภัณฑ์ ประมาณ...........ลงโถส้วมที่ อุดตัน (2) ทิ้งไว้ประมาณ........ชั่วโมง แล้วจึงเทน้ําเพื่อทําความสะอาด 1.2.3 สําหรับลอกแวกซ์ (1) ผสมวัตถุอันตราย/ชื่อผลิตภัณฑ์......ส่วนต่อน้ํา........ส่วน ทั้งนี้ขึ้น อยู่กับความสกปรกและความหนาของผลิตภัณฑ์เคลือบเงาเก่า (2) เทวัตถุอันตราย ชื่อผลิตภัณฑ์ตามข้อ (1) ให้ทั่วบริเวณที่ต้องการลอกแวกซ์ ทิ้งไว้......นาที แล้วทําการขัดลอกแวกซ์ออกด้วยเครื่องขัด (3) หลังจากทําการขัดลอกแวกซ์แล้ว ทําการรีดหรือปาด ออก ให้หมด แล้วใช้ผ้าถูพื้นให้สะอาด รอจนกว่าพื้นแห้ง (4) ทําความสะอาดด้วยผ้าถูพื้นและน้ํา ประมาณ 2-3 ครั้ง จนกว่าจะหมดคราบวัตถุอันตราย/ชื่อผลิตภัณฑ์ เพื่อทําการลงแวกซ์ใหม่ในขั้นต่อไป 1.3 วิธีเก็บรักษา ปิดฝาให้สนิท เก็บในที่แห้งมิดชิดห่างจากเด็ก อาหารและสัตว์เลี้ยง 1.4 คําเตือน (1) ห้ามรับประทานหรือสูดดม เพราะมีฤทธิ์กัดกร่อนรุนแรง (2) ระวังอย่าให้เข้าตา เพราะจะทําให้เยื่อตาอักเสบ หรือทําลายเนื้อเยื่อตา ทําให้ตาบอดได้ (3) ขณะใช้ควรสวมถุงมือยางและรองเท้ายาง ระวังอย่าให้ถูกมือ หรือผิวหนัง เพราะจะทําให้เกิดอาการแสบร้อนและไหม้บริเวณ ที่ถูก และภายหลังการใช้มือหยิบจับ ควรล้างถุงมือยาง รองเท้ายางและมือด้วยน้ําและสบู่ทุกครั้ง (4) อย่าใช้วัตถุอันตราย ชื่อผลิตภัณฑ์ กับท่อเอสอ่อนที่มีคุณภาพ ต่ํา เพราะอาจทําให้เสียหายได้ (กรณีสําหรับแก้ไขการอุดตัน ของท่อ) (5) ไม่ควรใช้บนพื้นไม้ พื้นผิวที่ทาสี เสื่อน้ํามัน หรือวัสดุที่เป็นยางเพราะอาจฟอก หรือทําให้พื้นอ่อนตัวลง (กรณีใช้สําหรับลอก แวกซ์) 1.5 วิธีแก้พิษเบื้องต้น (1) หากเกิดพิษจากการสูดดม ให้รีบนําผู้ป่วยออกจากบริเวณที่ใช้วัตถุอันตราย/ชื่อผลิตภัณฑ์ ไปยังบริเวณที่มีอากาศถ่ายเท สะดวก (2) หากถูกผิวหนัง ให้รีบล้างออกด้วยน้ําจนกว่าผิวหนังจะหมดความลื่น และในรายที่ผิวหนังมีอาการไหม้ ให้รีบนําส่งแพทย์ (3) หากเข้าตาให้รีบล้างตาด้วยน้ําสะอาดจํานวนมาก ๆ แล้วล้างตาต่อด้วยยาล้างตาหรือน้ําเกลือนอร์มัล หากอาการไม่ทุเลาให้ไปพบแพทย์ (4) หากกลืนกินวัตถุอันตราย/ชื่อผลิตภัณฑ์เข้าไปห้ามทําให้อาเจียนให้ดื่มน้ําหรือนมปริมาณมากๆ เพื่อเจือจาง แล้วรีบนําผู้ป่วยส่งแพทย์ทันทีพร้อมด้วยภาชนะบรรจุ ฉลากหรือใบแทรกของวัตถุอันตราย/ชื่อผลิตภัณฑ์ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักรให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538ผู้มีอํานาจลงนาม - ประกาศ ณ วันที่ 14 เดือนกรกฎาคม พ.ศ. 2540 ภักดี โพธิศิริ(นายภักดี โพธิศิริ)เลขาธิการคณะกรรมการอาหารและยา